Ave Maria gracia plena. Jn visceribus misericordie Domini nostri Jesu Christi intimam dileccionem et salutem, eciam consiliis semper saluberrimam obedienciam. Reuerende pater et dilecte. Ex quo secundum jura afflicto non debet addi afflictio, sed magis ipsius miserie miserendum, miranda mihi ratio (?), que rerum sit mutacio, cum omnium dominum se comprobat, qui servum pietatis se esse deiurauit et crvdelitas est facere alicuius (= aliquid) mali filiis propriis, quod fieri prohibet alienis etc. Christus Jesus liberauit Loth de Sodomis, Josep de jnuidia fratrum suorum et magnificauit eum super totam terram Egipti ac exaltauit in magnum principem et dominum, ergo etc; Christus misit Moysem servum suum jn Egyptum ad conseruandum Joseph ab jra et prauitate pharaonis; Christus eduxit populum suum de mari rubro et siccis pedibus ambulauit; Christus exaltauit Dauidem ponendo eum jn regalem sedem et expugnauit Goliam per manus Dauidi pueri sui; jpse eciam Christus eripuit me de ore leonis et manu fere pessime et de manibus inimicorum meorum me feliciter liberauit, cui sit honor et gloria jn secula seculorum, amen. Exemplum dedi vobis, ergo etc. Licet fera pessima semper pretendit devorare Joseph, sed quid prodest homini, si uniuersis mundi luceret etc. et quare tamen laborati et onerati estis de prodicione honoris mei vt susceptum officium relinquere debeam, cum, si uellem, correspondencia suffracta satis haberem jura. In canone de electionibus monaçhus vnius monasterii vel ordinis jn abbatem alterius monasterii eligi potest, cum monasterium personam non professa[m] postulare potest ab episcopo, libro vj nullus (!) jn Clementis etc. Si episcopus velit instituere monachum prelatum in ecclesia seculari et abbas noluerit, obediendum est abbati; sed si utilitas exigat, cogi debet abbas per suum superiorem quod consenciat. C[lemens?:] Cum pro vtilitate etc. Eciam constat satis paternitati vestre, quantum bonitatis cum fratribus promisistis et repromisi[stis] promouendo personam meam et non prodendo; et in hoc adhuc confido; et dedistis mihi librum arbitrium ex speciali licencia ibi standi vel redeundi, sed nunquam inde redibo, quia magis placet iure (?) apponi; rogo igitur, quia fera pessima etc. Ergo absolutionem et remissionem humillime peto propter Deum et in eodem sincerissime valeat paternitas vestra veneranda, quia nemo potest duobus dominis seruire. Ex monasterio Vallis gracie [in die] Johannis baptiste, conuentus sub sigillo. Frater Petrus, confessor generalis ut supra licet vermis et non homo. Adress: Venerabilibus ac Deo deuotis personis domine abbatisse confessorique generali ac sororibus et fratribus Vastenensibus hec cum reuerencia dirigitur.